СТАТУТ

на

XХVІІ Национален конкурс за млади изпълнители 

на кавал и добруджански народни песни

«Иван Георгиев»

с. Дъбовик, Община Генерал Тошево 

            1. Конкурсът се организира на 11 май 2024г. в памет на големия изпълнител на     добруджански песни Иван Георгиев от с. Дъбовик 

2. Организатори на конкурса: 

Община Генерал Тошево 

Народно читалище “Дора Габе - 1940” с. Дъбовик .

3. Цели на конкурса:

Съхраняване и популяризиране на добруджанския фолклор 

и поощряване изявите на най-добрите млади изпълнители.

4. Условия за участие:

Право на участие имат всички желаещи изпълнители,

на възраст от 7 до 25 години, които се разделят на следните възрастови групи:

І група  - изпълнители - начален курс – I-IV клас 

ІІ група - изпълнители - прогимназиален курс 5-7 клас.

ІІІ група - изпълнители –гимназиален курс  8-12 клас.

ІV група - изпълнители - над 18 години.

5. Конкурсът се провежда в два кръга :

І кръг

- изпълнители на кавал – 

изпълняват две мелодии по избор, до 5 минути;

- изпълнители на народни песни-

изпълняват по две песни по избор, една от които от репертоара на Иван Георгиев – без музикален съпровод.

Участниците във ВТОРА и ТРЕТА  възрастова група задължително изпълняват една безмензурна песен.

ІІ кръг

- изпълнители на кавал - други две мелодии; 

- изпълнители на народни песни – изпълняват две песни,  една от които от репертоара на Иван Георгиев.

Изпълнение на безмензурна песен - два куплета. 

Изпълнение на песен в размер – три куплета.                         

Във втория кръг изпълнителите пеят с инструментален съпровод, осигурен от организаторите, или с личен, ако желаят.

6. Журиране : 

Изпълненията на участниците се оценяват от жури, в чийто състав влизат изтъкнати специалисти и музикални дейци.

Журито самостоятелно определя критериите за оценка на изпълненията и разпределянето на паричния награден фонд.

Изпълнителите се класират по възрастови групи.

Всички участници се награждават с грамота за участие.

Във всяка група се присъждат І, ІІ и ІІІ награди и поощрения

Първа възрастова група, отличените изпълнители получават грамота за „Отлично представил се“ и „Много добре представил се“. 

Във втора и трета възрастова група наградите не се дублират.

XХVІІ издание на конкурса е включено в програмата на Министерството на културата за закрила на деца с изявени дарби. Отличените индивидуални участници, класирани на Първо, Второ и Трето място  в ТРЕТА възрастова група /в I раздел изпълнители на народни песни и II раздел изпълнители на кавал/ ще получават целева финансова подкрепа и едногодишна стипендия при условията и реда на наредбата за осъществяване на закрила на деца с изявени дарби.

 
Най-голямото отличие на конкурса е Голямата награда – за най-добро изпълнение на песен на Иван Георгиев.


7. Други условия :

-  Участниците не заплащат такса за участие.

-  Няма ограничения в броя на участниците.

-  Традиционните фолклорни костюми са задължителни.

-  При подаване на заявката за участие задължително се посочва и размерът на тоналностите на песните за ІІ–ри кръг.

-  Всички участници се явяват преди откриването на конкурса и регистрират участието си.

-  Пътните и дневните  разходи са за  сметка на участниците.

-  При необходимост организаторите осигуряват нощувка на участниците, също за тяхна сметка.

- Участниците предоставят на организаторите правата за видеозаснемане, аудиозаписи и разпространение.

- Имената на класиралите се за ІІ кръг изпълнители се обявяват в края на І кръг. В паузата между двата кръга се прави репетиция с музикалния съпровод.

Писмени заявки за участие в конкурса се приемат в срок до 08 май 2024 г. 

на адрес :

    
 Народно читалище “Дора Габе 1940”

Общ. Генерал Тошево 

Област Добрич

с. Дъбовик, пощ. Код 9551

и на ел.адрес: chitalishte_gabe@abv.bg

За справки и контакти :                                                                                                          Маринка Янкова  - секретар  на НЧ „Д. Габе 1940“ - тел. 0898 379691

Стоянка Първева - кмет с. Дъбовик - тел. 0893354524 

Недка Михайлова-началник култура общ.Ген.Тошево-0888742064                                                      

